《尚阳堡即事口号二首 其一》
清代·季开生

新烧悬崖净积莎，远随甲骑渡柴河。虎头在客休投笔，鸡肋从军漫荷戈。

骨肉书传辽塞少，林泉话入故园多。边城老将秋霜下，夜半闻笳起自歌。

作者简介：（1627—1659）清江南泰兴人，字天中，号冠月。顺治六年进士，官给事中，以直言著称。顺治十二年，以谏买扬州女子，几遭极刑，戍尚阳堡。在戍所被光棍殴死，官司不问。工画，自幼喜摹仿宋元名迹。亦工诗，有《戆臣诗稿》。